MT Il-Ġurnal Uffiċjali tal-Unjoni Ewropea C 157/10

Komunikazzjoni mill-Gvern Franċiż dwar id-Direttiva Nru 94/22/KE tal-Parlament Ewropew u tal-Kunsill dwar il-kundizzjonijiet għall-għoti u l-użu ta' awtorizzazzjonijiet għall-prospettar (it-tiftix taħt l-art), l-esplorazzjoni u l-produzzjoni ta' idrokarburi (idrokarbonji) (1)

(Avviż dwar l-applikazzjoni għal awtorizzazzjoni esklussiva għat-tiftix ta' minjieri ta' idrokarbonji fi stat likwidu jew ta' gass, imsejħa “Permis de Sergines”)

(Test b’relevanza għaż-ŻEE)

2010/C 157/06

Permezz tal-applikazzjoni bid-data tal-11 ta' Diċembru 2009, l-impriża Realm Energy International li l-uffiċċju prinċipali tagħha jinsab 2nd Floor, Berkeley Square House, Berkeley Square, London W1J 6BD, UNITED KINGDOM, talbet għal awtorizzazzjoni esklussiva għat-tiftix ta' minjieri ta' idrokarbonji fi stat likwidu jew tal-gass imsejħa “Permis de Sens”.

Permezz tal-applikazzjoni bid-data tat-8 ta' Jannar 2010, l-impriża Concorde Energy LLC li l-uffiċċju prinċipali tagħha jinsab 137 Bull Lea Road, Suite 200, Lexington, KY 40511 UNITED STATES OF AMERICA, talbet għal awtorizzazzjoni esklussiva għat-tiftix ta' minjieri ta' idrokarbonji fi stat likwidu jew ta' gass imsejħa “Permis de Sergines”.

Dawn l-applikazzjonijiet għal awtorizzazzjoni, għal perjodu ta' ħames (5) snin, huma għal żona ta' madwar 775 km2, li tagħmel parti mid-dipartiment ta' Aube, ta' Seine-et-Marne u ta' Yonne. Il-perimetru tagħha huwa magħmul mill-arki tal-meridjani u tal-paralleli li suċċessivament jgħaqqdu l-ogħla punti definiti hawn taħt permezz tal-koordinati ġeografiċi tagħhom, bil-meridjan oriġinali ikun dak ta' Pariġi.

L-ogħla punt Lonġitudni grad mil-Lvant Latitudni Grad mit-Tramuntana A 0,80 53,90 B 0,83 53,90 C 0,83 53,85 D 0,91 53,85 E 0,91 53,90 F 1,10 53,90 G 1,10 53,80 H 1,30 53,80 I 1,30 53,70 J 1,20 53,70 K 1,20 53,60 L 1,10 53,60 M 1,10 53,50 N 0,90 53,50 O 0,90 53,80 P 0,80 53,80

Preżentazzjoni tal-applikazzjonijiet u l-kriterji għall-għotja tad-dritt

Dawk li jresssqu l-applikazzjoni inizjali u l-applikazzjonijiet kompetittivi għandhom jiġġustifikaw il-kundizzjonijiet meħtieġa għall-għoti tad-dritt, kif definit fl-Artikoli 4 u 5 tal-liġi Nru 2006-648 tat-2 ta’ Ġunju 2006 dwar id-drittijiet minerarji u tal-ħżin taħt l-art (Journal officiel de la République française tat-3 ta’ Ġunju 2006).

Il-kumpaniji interessati jistgħu jippreżentaw applikazzjoni kompetittiva fi żmien disgħin jum mill-pubblikazzjoni ta' dan l-avviż, f'konformità mal-proċedura miġbura fl-“Avis relatif à l'obtention des titres miniers d'hydrocarbures en France” (Avviż dwar l-għoti u l-ksib ta' drittijiet minerarji għall-idrokarbonji fi Franza), ippubblikat f'Il-Ġurnal Uffiċjali tal-Komunitajiet Ewropej C 374 tat-30 ta' Diċembru 1994, p. 11, u stabbilita bil-liġi Nru 2006-648 tat-2 ta' Ġunju 2006, dwar id-drittijiet minerarji u tal-ħżin taħt l-art (Journal officiel de la République française tat-3 ta' Ġunju 2006).

L-applikazzjonijiet kompetittivi għandhom jintbagħtu lill-ministru inkarigat mill-minjieri fl-indirizz li jidher hawn taħt. Id-deċiżjonijiet dwar l-applikazzjoni inizjali u l-applikazzjonijiet kompetittivi se jittieħdu fi żmien sentejn mill-wasla tal-applikazzjoni inizjali għand l-awtoritajiet Franċiżi, mhux aktar tard mill-11 ta' Diċembru 2011.

Il-kundizzjonijiet u r-rekwiżiti għat-twettiq tal-attività u għall-waqfien tagħha

L-applikanti huma mistiedna jirreferu għall-Artikoli 79 u 79.1 tal-kodiċi minerarju u għal-liġi Nru 2006-649 tat-2 ta' Ġunju 2006, dwar ix-xogħlijiet minerarji, dwar ix-xogħlijiet tal-ħżin taħt l-art u dwar il-kontroll tal-minjieri, u tal-ħżin taħt l-art (Journal officiel de la République française tat-3 ta' Ġunju 2006).

Aktar tagħrif jista’ jinkiseb mill-Ministeru tal-Ekoloġija, tal-Enerġija u tal-Iżvilupp sostenibbli u tal-Baħar (ministère de l'Écologie, de l’Énergie, du Développement durable et de la Mer), Id-Direttorat Ġenerali tal-Enerġija u tal-Klima, Id-Direttorat tal-Enerġija (Direction générale de l'énergie et du climat, Direction de l’énergie) Id-Diviżjoni tas-sigurtà tal-provvista u tal-prodotti l-ġodda tal-enerġija), (Sous-direction de la sécurité d’approvisionnement et nouveaux produits énergétiques) Grande Arche/Paroi Nord, 92055 La Défense Cedex, FRANCE, Tel. +33 140819529.

Id-dispożizzjonijiet regolatorji msemmija hawn fuq jinsabu fis-sit Légifrance: http://www.legifrance.gouv.fr

(1) ĠU L 164, 30.6.1994, p. 3.